**ΠΡΑΞΗ 4η**

**ΘΕΜΑ:** *Αξιολόγηση Προσφορών Εκδρομής της Γ΄ Τάξης*

Στην Ερμούπολη της Σύρου και σε χώρο του 3ου Γυμνασίου συνήλθε, κατόπιν προσκλήσεως του Διευθυντή, σήμερα Παρασκευή 28 Φεβρουαρίου 2020 και ώρα 13:00, η Επιτροπή Αξιολόγησης Οικονομικών Προσφορών της εκπαιδευτικής εκδρομής της Γ΄ Τάξης του Σχολείου σε Δελφούς και Δίστομο. Τα μέλη της Επιτροπής ήταν οι παρακάτω:

 Εμμανουήλ Χατζηιωάννου, διευθυντής του Σχολείου, Πρόεδρος

 Ανδρέας Γεωργίου, συνοδός καθηγητής, Μέλος

 Κωνσταντίνος Ευωδιάς, συνοδός καθηγητής, Μέλος

 Άννα Βαμβακάρη, εκπρόσωπος του υπό σύσταση Συλλόγου Γονέων και Κηδεμόνων, Μέλος

 (χωρίς δικαίωμα ψήφου)

 Ανδριάννα Ρηγούτσου, πρόεδρος του 15μελούς Μαθητικού Συμβουλίου

 Ελένη Ρούσσου, μέλος του 15μελούς Μαθητικού Συμβουλίου

Ο πρόεδρος ενημέρωσε τα μέλη της Επιτροπής ότι υποβλήθηκαν οκτώ (8) κλειστές οικονομικές προσφορές και προχώρησε στο άνοιγμά τους:

1. MELEMIS TRAVEL 214 € ανά άτομο.
2. STEFANOU TRAVEL 184 € ανά άτομο, η οποία δεν έγινε δεκτή διότι δεν πληρούσε τις προδιαγραφές της προκήρυξης της εκδρομής ( διαμονή σε ξενοδοχείο τεσσάρων (4) αστέρων).
3. IQ HOLIDAYS 230 € ανά άτομο.
4. HAPPY DAYS TRAVEL 225 € ανά άτομο.
5. ZORPIDIS TRAVEL SERVICES 215 € ανά άτομο.
6. AZZURO TRAVEL 215 € ανά άτομο.
7. MANESSIS 250 € ανά άτομο.
8. AT HOLIDAYS 209 € ανά άτομο.

Η Επιτροπή, **βάσει του σχετικού 20833/ΓΔ4 (ΦΕΚ456/τ. Β΄ /13-02-2020)** και συνεκτιμώντας την σχέση τιμής – ποιότητας προσφερομένων υπηρεσιών, καθώς και έκτακτες παροχές, όπως δωρεάν ξενάγηση στον αρχαιολογικό χώρο των Δελφών, ιατρικές υπηρεσίες σε μαθητές και συνοδούς κ.ά, **αποφάσισε ομόφωνα να επιλέξει την προσφορά του Πρακτορείου AT HOLIDAYS, η οποία ανέρχεται συνολικά σε 10.659 ευρώ, ( 209 ευρώ κατ’ άτομο).**

Η Επιτροπή αποφάσισε ομόφωνα να προχωρήσουν οι διαδικασίες υπογραφής του Συμφωνητικού με τον νόμιμο εκπρόσωπο του Πρακτορείου AT HOLIDAYS, αφού εξεταστούν ενδεχόμενες ενστάσεις, για την πραγματοποίηση της εκδρομής της Γ΄ Τάξης, υπό τον εξής όρο:

**Θα προβλέπεται σαφώς επιστροφή του συνολικού ποσού που θα έχει καταβληθεί εκ μέρους του 3ου Γυμνασίου Σύρου ως προκαταβολή, σε περίπτωση ματαίωσης της εκδρομής κατόπιν αποφάσεως των Υπουργείων Παιδείας και Θρησκευμάτων ή/και Υγείας.**

Για πιστοποίηση συντάχθηκε η Πράξη αυτή και, αφού διαβάστηκε μεγαλοφώνως από τον Πρόεδρο της Επιτροπής, υπογράφεται ως ακολούθως:

ο Πρόεδρος τα Μέλη

 Ανδρέας Γεωργίου

 Κωνσταντίνος Ευωδιάς

 Άννα Βαμβακάρη

 Ανδριάννα Ρηγούτσου

 Ελένη Ρούσσου

Εμμανουήλ Χατζηιωάννου